เรื่องร้องเรียน: กลิ่นขยะจากโรงขยะอ่อนนุช เหม็นมาก พอมีฝนก็เหม็นทุกครั้ง ยิ่งช่วงเสาร์-อาทิตย์ ยิ่งเหม็น   ณ เวลานี้ที่แจ้งเรื่อง กลิ่นเต็มบ้านจนต้องปิดกระจกทุกบานไม่ให้อากาศข้างนอกพากลิ่นเข้ามา  เคยแจ้งไป 2 รอบ ได้รับแจ้งกลับมาว่าจะเพิ่มการฉีดน้ำยา มันไม่ใช่การแก้ปัญหาระยะยาว ควรหาทางแก้ไขให้กลิ่นมันหายไปมากกว่ามักง่ายแบบนี้
การดำเนินการของเจ้าหน้าที่: ศูนย์กำจัดมูลฝอยอ่อนนุช มอบหมายให้เจ้าหน้าที่ลงพื้นที่ตรวจสอบโรงงานและประสานบริษัทผู้รับจ้างทราบว่าปัจจุบันชาวบ้านยังได้รับผลกระทบปัญหาเรื่องกลิ่นขยะที่เกิดจากการกำจัดมูล ฝอย และแจ้งให้ดำเนินการตามสัญญาและข้อกำหนดอย่างเคร่งครัด รวมถึงปรับปรุงสถานประกอบการและแก้ไขปัญหากลิ่นของมูลฝอย โดยทางผู้รับจ้างได้ดำเนินการแก้ไขปัญหาดังนี้ ๑) อาคารรับมูลฝอย - ติดตั้งประตูทาง เข้า-ออก และซ่อมแซมผนังของอาคาร ให้เป็นระบบปิด - ล้างทำความสะอาดอาคารรับมูลฝอยและพื้นที่ภายในโรงงาน ๒) บริเวณรอบโรงงาน - ปรับปรุงภูมิทัศน์โรงกำจัดมูลฝอยโดยการปลูกต้นไม้เพิ่มพื้นที่สีเขียวเพื่อเป็นแนวป้องกันกลิ่น (Buffer Zone) - ทางบริษัทได้ดำเนินการปรับพื้นที่บริเวณรอบโรงงานโดยนำวัสดุ(ดิน)มาปิดทับ ๓) ระบบบำบัดกลิ่น (Odor) และระบบตรวจสอบคุณภาพอำกาศ - ติดตั้งและปรับปรุงระบบบำบัดกลิ่นภายในอาคาร - ปรับปรุงแนวท่อดูดอากาศที่จะนำไปบำบัดให้ครอบคลุมแหล่งกำเนิดกลิ่น - ได้ดำเนินการติดตั้งผนังของอาคารหมักให้เป็นระบบปิด
ความเห็นของผู้แจ้ง: แนวทางแก้ปัญหาที่แจ้งมา ไม่ได้ต่างจากครั้งก่อนหน้านี้เลยครับ พอผ่านไปซักระยะ ก็คงมีกลิ่นเหม็นมาอีกเช่นเดิม โดยเฉพาะวันเสาร์อาทิตย์ที่มีฝนตก  อย่างไรก็ขอขอบคุณที่มีแนวทางแก้ไขมาให้ครับ แต่ถ้ามีกลิ่นมาอีก ก็จะแจ้งไปอีกครับ  ป.ล. ที่ให้ 5 ดาวไป เพราะกดผิดครับ
พื้นที่: แขวงสวนหลวง เขตสวนหลวง กรุงเทพมหานคร